Eirik Hegdal

Eirik Hegdal (født 1973) er en norsk jazzmusiker (saksofon) og komponist, utdannet ved Jazzlinja (NTNU).

 Karriere 
Etter å ha gått jazzlinja ved Sund Folkehøgskole, der han også deltok på innspillingen SFH 1993 (1993), studerte Hegdal ved jazzlinja 1993 – 97. Her startet han i 1995 gruppen Dingobats, som foruten Hegdal besto av Njål Ølnes (tenorsax), Thomas T. Dahl (gitar), Mats Eilertsen (bass) og Sverre Gjørvad (trommer). Bandet, som eksisterte i 10 år, spilte hovedsakelig komposisjoner av Hegdal, og ga ut Cd-ene The New Dingobats Generation (1998), Pöck (2001) og Follow (2004).

I 2002 overtok Hegdal rollen som kunstnerisk leder for Trondheim Jazzorkester etter pianisten Erlend Skomsvoll. Orkesteret utga i 2005 Cd-en We Are? med Hegdals komposisjoner, og den samme besetningen kom i 2008 ut med Hegdals Wood and Water. Han sto også for alle arrangementene på orkesterets samarbeidsprosjekt med pianisten og komponisten Maria Kannegaard (Live in Oslo – 2006). Ved jazzfestivalen i Molde 2006 fremførte Trondheim Jazzorkester Hegdals bestillingsverk Space is still the place med den amerikanske saksofonisten Joshua Redman som gjestesolist. Denne produksjonen ble i 2008 sendt på Skandinaviaturné, og en studioinnspilling fra samme tid kom på CD i 2010 under navnet Triads and More. Prosjektet turnerte i Europa i april 2011. Ved Moldejazz i 2011 spilte Hegdal med orkesteret og Dave Holland (England/USA) hvor han arrangerte komposisjoner av Holland. Hegdal deltar som musiker ved flere av Trondheim Jazzorkesters Cd-er.

I 2002 innledet Hegdal sammen med trommeslageren Tor Haugerud et samarbeid med den klassiske pianotrioen Trio Alpaca, som består av Else Bø (piano), Sigrid Elisabeth Stang (fiolin) og Marianne Baudouin Lie (cello). Gruppen arbeider med komposisjoner av Hegdal i skjæringspunktet mellom improvisasjons- og samtidsmusikk, og ga under orkesternavnet Alpaca Ensemble ut Ep-en Skråpanel og CD-en Tapet Tapet!, begge i 2007. I 2010 kom en tentettutgave av samme ensemble med verket Elevator, et samarbeid mellom Hegdal og poeten Matt Burt. Cd-innspillingen er fra urframføringen ved Trondheim Kammermusikkfestival i 2008.

Han leder sin egen kvartett Team Hegdal med André Roligheten (saxofoner/bassklarinett), Gard Nilssen (trommer) og Ole Morten Vågan (kontrabass), og tidligere Rune Nergaard. De har gitt ut platene Vol 1 (2010), Vol 2 (2011) og Vol 3 (2015) som de vant Spellemannprisen 2015 i klassen jazz for.  Hegdal spiller også i improvisasjonstrioen En En En (Hegdal (saxofoner/klarinett), Michael Francis Duch (bass) og Tor Haugerud (trommer)). De ga i 2010 ut plata Rød & Blå. Med trioen Lord Kelvin har Hegdal, sammen med Erik Johannessen (trombone) og Gard Nilssen (trommer), gitt ut platene Dances in the Smoke (2009) og Radio Has No Future (2011).

Hegdal har fra 2001 vært med i bassisten Per Zanussis gruppe Zanussi Five, som har gitt ut Cd-ene Zanussi Five (2004), Alborado (2006) og Ghost Dance (2010). Andre sammensetninger der Hegdal har en sentral rolle er saksofonkvartetten Saxwaffe med Frode Nymo, Klaus Holm og Atle Nymo, Ola Kvernberg/Liarbird, Eldbjørg Raknes w/WHB (Stian Westerhus (gitar) og Tor Breivik (lyddesign).

Hegdal spiller også på Erlend Skomsvolls innspillinger Variasjoner (2002) og Skomsork (2004), utgivelser med rockebandene Dog and Sky Lhasa Express (2009), BC Sinecure (2009), Sivert Høyem Moon Landing (2010), folkemusikkbandet Harnihomba Harnihomba (2000), samt på sin egen plate med Brat Please don’t shoot (2005).

Som komponist har Hegdal, i tillegg til ovennevnte verker, bl.a. skrevet verket Circle Amen for Trondheim Symfoniorkester, Strange Call for gruppa Krøyt og Vertavo strykekvartett, Tyttebæret – Tute Bærte for Midtnorsk Kammerorkester, Is og ekko for Arctic guitar trio, Peas. A stew og Reiser for Trondheim Sinfonietta. 

I tillegg til sine komponist- og utøveraktiviteter underviser også Hegdal i saksofon og komposisjon på jazzlinja ved NTNU, der han er ansatt som førsteamanuensis.

 Priser og utmerkelser 
I 2014 vant han sammen med Asle Karstad og Trondheim Voices Heddaprisen for beste audiovisuell design for for musikk og lyddesign til Hundre Hemmeligheter regi Kjersti Haugen og Anne Marit Sæther, Cirka Teater, Trøndelag Teater, Riksteatret, Trondheim Voices/Midtnorsk Jazzsenter.

Han fikk Spellemannprisen 2015 i klassen jazz med Team Hegdal for Vol 3. I 2018 mottok han Kongsberg Jazzfestivals store musikerpris og i 2025 fikk han Buddyprisen under utdelingen av Jazzprisen.

Han har vært nominert til Spellemannprisen i klassen TONOs komponistpris tre ganger: under Spellemannprisen 2019 for albumet Musical Balloon som han ga ut med Eivind Lønning, Mattias Ståhl, Nils-Olav Johansen, Ole Morten Vågan og Jon Fält, Spellemannprisen 2021 for The Sky Opens Twice som han ga ut med Alpaca Ensemble og Thea Ellingsen Grant og Spellemannprisen 2022 for Samlede Vandrehistorier som han ga ut med Sofia Jernberg, Unni Løvlid, Gjermund Larsen og Hans Hulbækmo. Han ble nominert til Spellemannprisen 2024 i klassen jazz sammen med Eklektisk Samband for albumet turnchest.

 Plateutgivelser 
 Egne utgivelser 
 We are? (2005, Jazzaway) - med Trondheim Jazzorkester
 Skråpanel (2007, Øra Fonogram/Jazzaway) - med Alpaca Ensemble, EP 
 Tapet Tapet! (2007, Øra Fonogram/Jazzaway) - med Alpaca Ensemble
 Wood and Water (2008, MNJ Records) - med Trondheim Jazzorkester
 Elevator (2010, Øra Fonogram) - med Alpaca Ensemble
 Triads and More (2010, MNJ Records) - med Trondheim Jazzorkester og Joshua Redman
 Sidewalk Comedy (2013) - med Trondheim Jazzorkester
 Moving Slow (2014) - med Alpaca Ensemble
 Mekatonia (2017) - med Alpaca Ensemble
 Musical Balloon (2019) - med Eivind Lønning, Mattias Ståhl, Nils-Olav Johansen, Ole Morten Vågan og Jon Fält
 Acoustic Movements (2021) - med Ståle Storløkken
 The Sky Opens Twice (2021) - med Alpaca Ensemble og Thea Ellingsen Grant
 The Sound of Contemporary Living (2021) - med Trondheim Voices
 Samlede Vandrehistorier (2022, Particular Recordings Collective) – med Sofia Jernberg, Unni Løvlid, Gjermund Larsen og Hans Hulbækmo
 turnchest (2024, Particular Recordings Collective) – med Eklektisk Samband

 Andre utgivelser 
 Dingobats: The New Dingobats Generation (1998, Turn Left Prod)
 Dingobats: Pöck  (2002, Bergland Prod)
 Dingobats: Follow  (2004, Jazzaway)
 Brat: Please don't shoot  (2005, Moserobie)
 Zanussi Five: Zanussi Five (2005, Moserobie)
 Trondheim Jazzorkester og Maria Kannegaard Trio: Live in Oslo (2006, MNJ Records)
 Zanussi Five: Alborado (2007, Moserobie)
 Lord Kelvin: Dances in the Smoke (2009, Jazzland)
 Eldbjørg Raknes: From Frozen Feet Heat Came (2010, MyRecordings)
 EnEnEn: Rød & Blå (2010, Øra Fonogram)
 Team Hegdal: Vol 1 (2010, Øra Fonogram)
 Zanussi Five: Ghost Dance (2010, Moserobie)
 Lord Kelvin: Radio Has No Future (2011, Gigafon)
 Team Hegdal: Vol 2 (2011, Øra Fonogram)
 Trondheim Sinfonietta: Snowblind  (2011, Øra Fonogram)
 Angels 8 og Martin Küchen: By Way Deception - Live in Ljubliana (2012, Clean Feed Records)
 Team Hegdal: Vol 3 (2013, Particular Recordings)
 Angels 9 og Martin Küchen: Injuries (2014, Clean Feed Records)
 Team Hegdal: Vol 4 (2017, Particular Recordings)
 EnEnEn: Grønn & Gul (2017, Particular Recordings)
 Bjørn Marius Hegge: The Creator Has a Bachelor Plan (2018, Particular Recordings)
 Oscar Grönberg trio: Walking in Triangles (2018, Particular Recordings)
 Sverre Gjørvad: Here Comes the Sun (2022, Losen Records)
 Udi Shlomo: You & Me (2023, Particular Recordings)

 Referanser 

 Eksterne lenker 


 Hegdals profilside, NTNU
 Eirik Hegdal på Myspace
 Biografi fra Jazzbasen.
 Diskografi fra Jazzbasen.

Kategori:Norske jazzkomponister
Kategori:Norske jazzsaksofonister
Kategori:Førsteamanuenser ved NTNU
Kategori:Vinnere av Heddaprisen
Kategori:Personer fra Gjøvik kommune